ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
16 พ.ค. 2559

สรุปภาวะตลาดภาคเช้า
GDP หนุนตลาดเพียงช่วงแรก – SET ได้ Sentiment เชิงบวกก่อนเปิดตลาด หลัง GDP ไทย ใน Q1/59 ออกมาดีกว่าคาด (+3.2% VS คาดที่ 2.8% yoy) เป็นปัจจัยหนุน SET ให้เปิดกระโดดกว่า 9 จุด ขึ้นมาเคลื่อนไหวบริเวณ 1400 จุด โดยมีแรงซื้อกลับเข้ามาในกลุ่มแบงก์ ตามมุมมองที่ดีต่อภาวะเศรษฐกิจ รวมถึงกลุ่มพลังงาน ซึ่งได้แรงหนุนจากราคาน้ำมันดิบที่ขยับเข้าใกล้ 47 เหรียญในช่วงเช้า
อย่างไรก็ตาม SET ยังยืนระยะที่ 1400 จุด ไม่ไหว มีแรงขายกดลงมาปิดตลาดที่ 1395.15 จุด +0.46 จุด หรือ +0.03% ด้วยมูลค่าซื้อขายที่ระดับ 2.5 หมื่นลบ. กลุ่มหลักพลังงาน และแบงก์ หนุนตลาด ปิดบวก +1.0% และ +0.6% ตามลำดับ ส่วน ICT ปิดลบเล็กน้อยที่ -0.1% ด้านตลาดภูมิภาคส่วนใหญ่อยู่ในแดนบวก 
 
กลยุทธ์ที่แนะนำ
ช่วงบ่าย: คาดชะลอตัวลงมาในช่วง 1390-1395 จุด ส่วนช่วงนี้ ยังให้ติดตามกรอบล่างที่ 1380-1390 จุด ซึ่งหากไม่ต่ำกว่า ยังมองอยู่ในช่วงรีบาวด์ โดยมีแนวต้านเป้าหมายเดิมที่ 1410-1420 จุด หลังจากนั้นในภาพรวม SET ยังถดถอยได้ต่อ ซึ่งหากต่ำกว่า 1380 จุด จะเริ่มเป็นสัญญาณที่ไม่ดี ดังนั้น กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง
ทั้งนี้ หุ้นแนะนำตามสัญญาณเทคนิค ได้แก่ SENA (รับ 3.06 ต้าน 3.28 cut 2.96)